Alf Clausen

Alf Faye Heiberg Clausen (Minneapolis, 1941eko martxoaren 28a – Los Angeles, 2025eko maiatzaren 29a) estatubatuar musikagilea izan zen.

Minnesotan jaio eta Ipar Dakotan hezi zen. Laster interesatu zen musikaz, Henry Manciniren eraginez. Eskolan tronpa, pianoa eta baxua jotzen hasi zen eta koruan abesten.

Ingeniaritza mekanikoa ikasten hasi zen Ipar Dakotako Unibertsitatean, baina musika-teoriako ikasketetara aldatu zen. Bitartean, jazza ikasi zuen Bostongo Berklee College of Musicen korrespondentzia ikastaroetan. Berklee-n konposizio masterra egin ondoren, urtebete egin zuen han irakasle.

1967an Kaliforniara joan zen. Bertan hamar urtez musikari, konpositore eta irakasle izan zen. Telebistako hainbat programatarako musika konposatu zuen, besteak beste, Moonlightning edo Fame, eta filmetako soinu-bandak ere konposatu zituen.

The Simpsons telesaileko konpositore lanetan hasi zen bigarren denboralditik. 27 urtez telesailean lan egin ondoren, 2017ko abuztuan kaleratu zuten Clausen. Bi Emmy sari jaso zituen telesailean egindako lanagatik.

 Diskografia 
 Songs in the Key of Springfield
 Go Simpsonic with The Simpsons
 Testify
 Swing Can Really Hang You Up The Most – Alf Clausen Jazz Orchestra (ArtistShare)
 Orchestral arrangements on John Denver's Higher Ground
 "'Round Midnight" – Buddy Greco
 "The Misfit" – Erick Nelson and Michele Pillar
 "Pearls" – The John (Terry) Tirabasso Orchestra
 "Secret Fantasy" – Mike Campbell

 Kanpo estekak 

Kategoria:Minnesotarrak
Kategoria:Ameriketako Estatu Batuetako musikagileak
Kategoria:Los Angelesen hildakoak